CELEX: 52017PC0724
Language: sk
Date: 2017-12-01
Title: Návrh VYKONÁVACIE ROZHODNUTIE RADY, ktorým sa Švédsku povoľuje uplatňovať znížené sadzby spotrebnej dane z elektriny spotrebúvanej domácnosťami a podnikmi v sektore služieb nachádzajúcimi sa v určitých oblastiach na severe Švédska v súlade s článkom 19 smernice 2003/96/ES

EURÓPSKA KOMISIA
            V Bruseli1. 12. 2017
            COM(2017) 724 final
            2017/0320(NLE)
            Návrh
            VYKONÁVACIE ROZHODNUTIE RADY,
            ktorým sa Švédsku povoľuje uplatňovať znížené sadzby spotrebnej dane z elektriny spotrebúvanej domácnosťami a podnikmi v sektore služieb nachádzajúcimi sa v určitých oblastiach na severe Švédska v súlade s článkom 19 smernice 2003/96/ES
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               1.1.Dôvody a ciele návrhu
            
            
               Zdaňovanie energetických výrobkov a elektriny v Únii sa riadi smernicou Rady 2003/96/ES
                  1
                (ďalej len „smernica o zdaňovaní energie“ alebo „smernica“).
            
            
               Podľa článku 19 ods. 1 smernice, okrem ustanovení stanovených najmä v jej článkoch 5, 15 a 17, môže Rada jednomyseľne na návrh Komisie povoliť ktorémukoľvek členskému štátu zaviesť ďalšie oslobodenia od dane alebo daňové úľavy, pokiaľ ide o úroveň zdaňovania, z osobitných politických dôvodov.
            
            
               Cieľom tohto návrhu je umožniť Švédsku uplatňovať vo vymedzenom rozsahu zníženú sadzu spotrebnej dane z elektriny spotrebúvanej domácnosťami a podnikmi v sektore služieb v určitých oblastiach na severe Švédska. Cieľom tohto opatrenia je kompenzovať vyššie náklady na vykurovanie v týchto oblastiach, ktoré vyplývajú z osobitných klimatických podmienok v danom regióne.
            
            
               V článku 19 ods. 1 smernice sa stanovuje, že Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav, pokiaľ ide o úroveň zdaňovania, z osobitných politických dôvodov.
            
            
               Rozhodnutím Rady 2012/47/EÚ sa Švédsku povoľuje uplatňovať zníženú sadzbu dane na elektrickú energiu spotrebúvanú domácnosťami a podnikmi v sektore služieb nachádzajúcimi sa v určitých obciach uvedených v zozname v prílohe k danému rozhodnutiu. Daňová úľava má úmerne zodpovedať dodatočným nákladom na vykurovanie vyplývajúcim zo severnej polohy v porovnaní so zvyškom Švédska a znížená sadzba dane musí spĺňať požiadavky smernice 2003/96/ES, najmä minimálne úrovne zdaňovania stanovené v článku 10 uvedenej smernice. Platnosť tohto povolenia sa skončí 31. decembra 2017.
            
            
               Listom z 10. mája 2017 švédske orgány na základe článku 19 smernice informovali Komisiu o svojom zámere naďalej uplatňovať túto zníženú sadzbu spotrebnej dane. Úľava by nemala presiahnuť 96 SEK/MWh, resp. približne 10 EUR
                  2
               /MWh. Švédsko požiadalo o povolenie uplatňovať úľavu na obdobie šiestich rokov, teda do 31. decembra 2023, čo je najdlhšie možné obdobie uvedené v článku 19 ods. 2 smernice.
            
            
               Švédsko poskytlo 1. septembra 2017 ďalšie informácie a objasnenia.
            
            
               Toto opatrenie odôvodňuje z hľadiska cieľov politiky v oblasti životného prostredia, ako aj v oblasti regionálnej politiky a politiky súdržnosti. Švédsko zdôrazňuje, že vnútroštátne sadzby spotrebnej dane z elektriny výrazne presahujú minimálne úrovne zdanenia predpísané v smernici 2003/96/ES, a teda že daňový systém na vnútroštátnej úrovni poskytuje silnejšie stimuly k energetickej účinnosti, než sa vyžaduje prostredníctvom minimálnych sadzieb EÚ. Podľa švédskych orgánov sa však táto vysoká všeobecná úroveň zdanenia môže zachovať len vtedy, ak sa v severných oblastiach, ktoré sú v hospodárskej súťaži znevýhodnené z dôvodu klimatických podmienok, poskytne daňová úľava. Opatrením by sa zároveň zmiernili rozdiely v nákladoch na vykurovanie medzi jednotlivými časťami krajiny, čo napomôže dosiahnuť ciele regionálnej politiky a politiky súdržnosti EÚ.
            
            
               Pokiaľ ide o podobu znevýhodnenia spôsobeného klimatickými rozdielmi, švédske orgány zopakovali tvrdenie z predchádzajúcich žiadostí, že náklady na vykurovanie v severných regiónoch sú v priemere o 30 % vyššie, keďže v týchto oblastiach trvá vykurovacie obdobie dlhšie.
            
            
               Strata príjmov vyplývajúca z úľavy predstavujúcej 96 SEK/MWh sa odhaduje na 710 miliónov SEK ročne, resp. 74 miliónov EUR ročne.
            
            
               1.Fungovanie opatrenia
            
            
               Opatrenie sa udeľuje vo forme zníženej sadzby spotrebnej dane z elektriny. Znížená sadzba sa uplatňuje priamo pri výbere dane.
            
            
               Rozsah pôsobnosti
            
            
               Švédske orgány uviedli, že rozlíšenie podľa geografického hľadiska sa zaviedlo na základe objektívnych údajov o priemerných teplotách počas vykurovacieho obdobia. Na základe toho sa znížená sadzba spotrebnej dane z elektriny uplatňuje vo všetkých obciach v krajoch Norrbotten, Västerbotten a Jämtland a v obciach Sollefteå, Ånge, Örnsköldsvik (vo Västernorrland), Ljusdal (v Gävleborg), Malung-Sälen, Mora, Orsa, Älvdalen (v Dalarna) a Torsby (vo Värmland). Opatrenie je obmedzené na domácnosti a podniky v sektore služieb, v prípade ktorých by sa uplatňovala štandardná sadzba spotrebnej dane z elektriny 325 SEK/MWH, resp. 33,83 EUR/MWh. Keďže elektrina spotrebúvaná spracovateľským priemyslom je v každom prípade zdaňovaná nižšou sadzbou 0,50 EUR/MWH (5 SEK/MWH), predmetné opatrenie sa nedotýka podnikov z tohto odvetvia.
            
            
               
                  Vďaka opatreniu dostanú skupiny spotrebiteľov elektriny v uvedených častiach krajiny tie isté podmienky ako rovnaké skupiny spotrebiteľov v južnom Švédsku.
               
            
            
               2.Argumenty švédskych orgánov v súvislosti s vplyvom opatrenia na vnútorný trh
            
         
         
            
               Švédske orgány sa nedomnievajú, že opatrenie by nepriaznivo ovplyvnilo riadne fungovanie vnútorného trhu. Zastávajú názor, že hoci opatrenie môže mať vplyv na obchod medzi členskými štátmi tým, že znižuje náklady podnikom v sektore služieb v určitých oblastiach na severe Švédska, tento vplyv by bol len obmedzený, keďže väčšina podnikov v sektore služieb obvykle pôsobí v ohraničenej zemepisnej oblasti.
            
            
               3.Existujúce ustanovenia v oblasti návrhu
            
            
               Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny.
            
            
            
               1.2.Súlad s existujúcimi ustanoveniami v tejto oblasti politiky
            
            
               1.Osobitné politické dôvody
            
            
               Článok 19 ods. 1 prvý pododsek smernice znie takto:
            
            
               Okrem ustanovení stanovených v predchádzajúcich článkoch, najmä v článkoch 5, a 15 a 17, Rada môže na návrh Komisie ktorémukoľvek členskému štátu jednomyseľne povoliť zavedenie ďalších oslobodení od dane alebo daňových úľav z osobitných politických dôvodov.
            
            
               Opatrenie, ktoré Švédsko zamýšľa, spočíva v znížení spotrebnej dane z elektriny spotrebúvanej domácnosťami a podnikmi v sektore služieb v určitých oblastiach na severe Švédska. Švédske orgány zdôrazňujú dva ciele tohto opatrenia. Po prvé uvádzajú, že znížená sadzba spotrebnej dane má nepriamy pozitívny vplyv na životné prostredie, pretože Švédsku umožňuje uplatňovať vyššiu sadzbu dane v ostatných častiach krajiny, ktorá by inak musela byť znížená z dôvodu osobitného prípadu severného Švédska. Komisia v tomto ohľade poznamenáva, že požiadavky v oblasti ochrany životného prostredia ako také už sú neodlučnou súčasťou smernice 2003/96/ES
                  3
               , a nepokladajú sa preto samotné za osobitné politické dôvody. Smernica však vo všeobecnosti neumožňuje riešiť osobitné potreby regiónov s veľmi špecifickými klimatickými podmienkami. Za takýchto okolností sa teda cieľ, ktorý napomáha udržanie pomerne vysokej úrovne zdanenia tým, že prostredníctvom zníženej sadzby sa zabráni inak nadmernej záťaži v regiónoch vystavených takýmto podmienkam, môže považovať za osobitný politický dôvod.
            
            
               Švédske orgány po druhé uviedli, že vďaka tejto úľave sa celkové náklady na vykurovanie spotrebiteľov v určitých oblastiach na severe Švédska priblížia nákladom, ktoré znášajú spotrebitelia v iných častiach krajiny, a opatrením sa teda sledujú ciele regionálnej politiky a politiky súdržnosti.
            
            
               Aj z tohto pohľadu možno požadované povolenie považovať za vychádzajúce z osobitných politických dôvodov.
            
            
               1.3.Súlad s ostatnými politikami Únie
            
            
               Štandardná sadzba spotrebnej dane z elektriny uplatniteľná na domácnosti a podniky v sektore služieb vo Švédsku je 325 SEK/MWh, resp. 33,83 EUR/MWh
                  4
               . Pri navrhovanej úľave predstavuje uplatniteľná sadzba v určitých oblastiach na severe Švédska najmenej 229 SEK/MWh, resp. 26,13 EUR/MWh. Keďže úrovne zdanenia elektriny sú výrazne nad minimálnymi úrovňami tak na severe Švédska, ako aj na ostatnom území krajiny, možno usudzovať, že predmetná daňová úľava vlastne nepriamo prispieva k dosiahnutiu vyššej celkovej úrovne ochrany životného prostredia spôsobom, aký opísali švédske orgány.
            
            
               V tejto súvislosti je preto cieľom opatrenia čiastočne vyrovnať vyššie náklady na vykurovanie v oblastiach, na ktoré sa uplatňuje znížená sadzba spotrebnej dane. Podľa švédskych orgánov vedú klimatické podmienky v uvedených oblastiach k spotrebe elektriny, ktorá je v priemere o 30 % vyššia než na ostatnom území, a to predovšetkým z dôvodu dlhšieho vykurovacieho obdobia.
            
            
               Komisia v tomto ohľade poznamenáva, že na základe súčasných cien elektriny vo Švédsku bude zníženie cien vyplývajúce z navrhovaného opatrenia pre všetky príslušné skupiny spotrebiteľov výrazne nižšie než 25 %. Podľa najnovších údajov o cenách dostupných z Eurostatu sa toto zníženie pohybuje v rozpätí od 2,7 % do 7 % v závislosti od úrovne spotreby príslušných domácností
                  5
               .
            
            
               V dotknutých regiónoch preto výška úľavy zostáva nižšia ako výška dodatočných nákladov na vykurovanie. Daňový stimul na účinné využívanie energie zostáva preto na úrovni, ktorá je prinajmenšom rovnocenná s úrovňou prevládajúcou v ostatných častiach Švédska.
            
            
               Opatrenie je zlučiteľné s politikami Únie v oblasti zdravia, životného prostredia, energetiky a dopravy.
            
            
               Za opísaných okolností sa opatrenie zdá prijateľné takisto z hľadiska riadneho fungovania vnútorného trhu a potreby zabezpečiť spravodlivú hospodársku súťaž. Neočakáva sa, že opatrenie povedie k významným narušeniam hospodárskej súťaže alebo zmenám v štruktúre obchodu medzi členskými štátmi, predovšetkým vzhľadom na odľahlosť oblastí, na ktoré sa uplatňuje, a na skutočnosť, že je obmedzené na domácnosti a podniky v sektore služieb. Napokon treba pripomenúť, že pokiaľ je Komisii známe, daňová úľava pre predmetné oblasti existovala počas tridsiatich rokov bez toho, aby spôsobovala akékoľvek problémy vzhľadom na riadne fungovanie vnútorného trhu či iné ciele politiky EÚ.
            
            
               Sadzby spotrebnej dane z elektriny v dotknutých regiónoch budú aj po úľave, ktorú plánujú švédske orgány zaviesť, naďalej dodržiavať minimálnu úroveň zdaňovania podľa článku 10 smernice 2003/96/ES. Za predpokladu, že opatrenie spĺňa podmienky stanovené v článku 44 všeobecného nariadenia o skupinových výnimkách [nariadenie (ES) č. 651/2014]
                  6
               , je v dôsledku toho oslobodené od povinnosti predchádzajúcej notifikácie.
            
            
               1.Obdobie uplatňovania opatrenia a vývoj rámcových predpisov EÚ o zdaňovaní energií
            
         
         
            
               Komisia navrhuje, aby sa obdobie uplatňovania opatrenia stanovilo na maximálne povolené trvanie, ktoré umožňuje smernica 2003/96/ES, teda na šesť rokov. Takéto obdobie sa zdá primerané na to, aby sa dotknutým spotrebiteľom poskytla dostatočná miera istoty.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               2.1.Právny základ
            
            
               Článok 19 smernice Rady 2003/96/ES.
            
            
               2.2.Subsidiarita (v prípade inej ako výlučnej právomoci)
            
            
               Oblasť nepriameho zdaňovania, na ktorú sa vzťahuje článok 113 Zmluvy o fungovaní Európskej únie, nie je sama osebe vo výlučnej právomoci EÚ v zmysle článku 3 zmluvy.
            
            
               
                  Podľa článku 19 smernice 2003/96/ES však bola výlučná právomoc povoliť členskému štátu zavedenie ďalších oslobodení od dane alebo daňových úľav v zmysle uvedeného ustanovenia udelená v rámci sekundárnych právnych predpisov Rade. Členské štáty preto nemôžu Radu nahradiť. Z uvedených skutočností vyplýva, že zásada subsidiarity sa na toto vykonávacie rozhodnutie neuplatňuje.
               
            
            
               2.3.Proporcionalita
            
            
               Návrh je v súlade so zásadou proporcionality. Daňová úľava nepresahuje rámec nevyhnutný na dosiahnutie predmetného cieľa.
            
            
               2.4.Výber nástroja
            
            
               Navrhovaný nástroj: vykonávacie rozhodnutie Rady.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               3.1.Hodnotenia ex post/kontroly vhodnosti existujúcich právnych predpisov
            
            
               
                  Toto opatrenie si nevyžaduje hodnotenie existujúcich právnych predpisov.
               
            
            
               3.2.Konzultácie so zainteresovanými stranami
            
            
               Tento návrh vychádza zo žiadosti predloženej Švédskom a týka sa iba tohto členského štátu.
            
            
               3.3.Získavanie a využívanie expertízy
            
            
               Externá expertíza nebola potrebná.
            
            
               3.4.Posúdenie vplyvu
            
            
               
                  Tento návrh sa týka povolenia pre konkrétny členský štát na jeho vlastnú žiadosť a nevyžaduje si posúdenie vplyvu.
               
            
         
         
            
               
                  Informácie, ktoré Švédsko poskytlo, naznačujú, že opatrenie by malo len obmedzený vplyv na príjmy z dane a sadzby spotrebnej dane z elektriny na severe Švédska by boli stále vyššie ako minimálna úroveň zdaňovania stanovená v smernici 2003/96/ES. Švédsko očakáva, že opatrenie bude mať pozitívny vplyv na dosiahnutie jeho cieľov v oblasti sociálnej politiky a politiky súdržnosti.
               
            
            
               3.5.Regulačná vhodnosť a zjednodušenie
            
            
               
                  Týmto opatrením sa nestanovuje zjednodušenie. Opatrenie je výsledkom žiadosti, ktorú predložilo Švédsko, a týka sa iba tohto členského štátu.
               
            
            
               3.6.Základné práva
            
            
               
                  Opatrenie nemá žiadny vplyv na základné práva.
               
            
            
               4.VPLYV NA ROZPOČET
            
            
               Opatrenie nepredstavuje pre EÚ finančnú ani administratívnu záťaž. Návrh preto nemá žiadny vplyv na rozpočet EÚ.
            
            
               5.ĎALŠIE PRVKY
            
            
               5.1.Podrobné vysvetlenie konkrétnych ustanovení návrhu
            
            
               
                  Článok 1 – Švédsko bude môcť naďalej uplatňovať zníženú sadzbu spotrebnej dane z elektriny v určitých oblastiach na severe krajiny.
               
               
                  Úroveň zdanenia po úľavách nesmie byť v žiadnom prípade nižšia ako minimálne úrovne EÚ uvedené v smernici 2003/96/ES, pričom daná úľava by sa uplatňovala na všetkých spotrebiteľov elektriny v severnom Švédsku, ktorí platia štandardnú sadzbu spotrebnej dane.
               
               
                  Opatrenie by v znevýhodnených regiónoch pomohlo zmierniť vyššie náklady na elektrinu zapríčinené chladnými klimatickými podmienkami.
               
               
                  Článok 2 – Požadované povolenie sa v súlade so žiadosťou Švédska udeľuje s účinnosťou od 1. januára 2018 na obdobie šiestich rokov.
               
            
            
               2017/0320 (NLE)
            
            
               Návrh
            
            
               VYKONÁVACIE ROZHODNUTIE RADY,
            
            
               ktorým sa Švédsku povoľuje uplatňovať znížené sadzby spotrebnej dane z elektriny spotrebúvanej domácnosťami a podnikmi v sektore služieb nachádzajúcimi sa v určitých oblastiach na severe Švédska v súlade s článkom 19 smernice 2003/96/ES
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny
                  7
               , a najmä na jej článok 19 ods. 1,
            
         
         
            
               so zreteľom na návrh Európskej komisie,
            
            
               keďže:
            
            
               (1)Vykonávacím rozhodnutím Rady 2012/47/EÚ
                  8
                sa Švédsku povoľuje uplatňovať do 31. decembra 2017 zníženú sadzbu spotrebnej dane na elektrickú energiu spotrebúvanú domácnosťami a podnikmi v sektore služieb v určitých oblastiach na severe Švédska podľa článku 19 smernice 2003/96/ES.
            
            
               (2)Listom z 10. mája 2017 Švédsko požiadalo o povolenie naďalej uplatňovať zníženú sadzbu spotrebnej dane na elektrinu spotrebúvanú tými istými príjemcami počas obdobia ďalších šiestich rokov, teda do 31. decembra 2023. Úľava má byť obmedzená na 96 SEK/MWh. Listom z 1. septembra 2017 Švédsko zaslalo dodatočné informácie a objasnenia.
            
            
               (3)Z dôvodu dlhšieho vykurovacieho obdobia sú náklady na vykurovanie v dotknutých oblastiach v priemere o 30 % vyššie než na ostatnom území krajiny. Znížením nákladov na elektrinu pre domácnosti a podniky v sektore služieb v týchto oblastiach sa tak zmenší rozdiel medzi celkovými nákladmi na vykurovanie v prípade spotrebiteľov na severe Švédska a nákladmi, ktoré znášajú spotrebitelia na ostatnom území krajiny. Toto opatrenie teda napomáha dosiahnuť ciele regionálnej politiky a politiky súdržnosti. Daňová úľava by nemala mať väčší rozsah, než je nevyhnutné na vyrovnanie dodatočných nákladov na vykurovanie pre domácnosti a podniky v sektore služieb v určitých oblastiach na severe Švédska.
            
            
               (4)Znížené sadzby zdanenia budú vyššie ako minimálne sadzby stanovené v článku 10 smernice 2003/96/ES.
            
            
               (5)Neočakáva sa, že opatrenie povedie k výrazným narušeniam hospodárskej súťaže alebo zmenám obchodu medzi členskými štátmi, vzhľadom na odľahlosť oblastí, na ktoré sa uplatňuje, na skutočnosť, že úľava by nemala byť vyššia ako dodatočné náklady na vykurovanie na severe Švédska a na to, že opatrenie je obmedzené na domácnosti a podniky v sektore služieb.
            
            
               (6)Toto opatrenie je teda z hľadiska riadneho fungovania vnútorného trhu a potreby zabezpečiť spravodlivú hospodársku súťaž prijateľné. Zároveň je zlučiteľné s politikami Únie v oblasti zdravia, životného prostredia, energetiky a dopravy.
            
            
               (7)Z článku 19 ods. 2 smernice 2003/96/ES vyplýva, že každé povolenie udelené na základe uvedeného článku musí byť prísne časovo obmedzené. Povolenie by sa malo udeliť na obdobie šiestich rokov, aby sa dotknutým spotrebiteľom poskytla dostatočná miera istoty,
            
            
               (8)Je dôležité zabezpečiť, aby sa povolenie udelené podľa rozhodnutia 2012/47/EÚ uplatňovalo aj naďalej bez toho, aby vznikol časový odstup medzi skončením platnosti uvedeného rozhodnutia a nadobudnutím účinnosti tohto rozhodnutia,
            
            
               (9)Týmto rozhodnutím nie je dotknuté uplatňovanie pravidiel Únie týkajúcich sa štátnej pomoci,
            
            
               PRIJALA TOTO ROZHODNUTIE:
            
            
               Článok 1
            
            
               1.Švédsku sa týmto povoľuje uplatňovať zníženú sadzbu spotrebnej dane na elektrinu spotrebúvanú domácnosťami a podnikmi v sektore služieb nachádzajúcimi sa v obciach, ktorých zoznam sa uvádza v prílohe.
                  
                  Úľava oproti štandardnej vnútroštátnej sadzbe spotrebnej dane z elektriny nepresiahne rozsah potrebný na vyrovnanie dodatočných nákladov na vykurovanie vyplývajúcich zo severnej polohy v porovnaní so zvyšným územím Švédska a nebude vyššia ako 96 SEK/MWh.
            
            
               2.Znížené sadzby musia byť v súlade s požiadavkami smernice 2003/96/ES, a najmä s minimálnymi sadzbami stanovenými v jej článku 10.
            
            
               Článok 2
            
            
               Toto rozhodnutie sa uplatňuje od 1. januára 2018 do 31. decembra 2023.
            
            
               Článok 3
            
            
               Toto rozhodnutie je určené Švédskemu kráľovstvu.
            
            
               V Bruseli
            
         
         
            
                  Za Radu
            
            
                  predseda
            
         
         
            
                  
                     (1)
                  
                        Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Ú. v. EÚ L 283, 31.10.2003, s. 51).
               
               
                  
                     (2)
                  
                        Na základe výmenného kurzu z 2. októbra 2017 (9,6055 SEK = 1 EUR), pozri článok. 13 ods. 1 smernice 2003/96/ES a Ú. v. EÚ C 331, 3.10.2017, s. 3.
               
               
                  
                     (3)
                  
                        Pozri najmä odôvodnenia 6 a 7.
               
               
                  
                     (4)
                  
                        Na základe článku 5 smernice 2003/96/ES môžu členské štáty uplatňovať odstupňované úrovne zdaňovania medzi používaním na podnikateľské a nepodnikateľské účely. Na základe článku 11 ods. 4 smernice 2003/96/ES môžu členské štáty obmedziť rozsah zníženej úrovne zdaňovania v prípade používania na podnikateľské účely. Z informácií, ktoré Švédsko poskytlo, vyplýva, že obmedzilo rozsah pôsobnosti sadzby v prípade používania na podnikateľské účely na spracovateľský priemysel. V dôsledku toho sa sadzba dane v prípade používania na nepodnikateľské účely uplatňuje tak na domácnosti, ako aj na podniky v sektore služieb. Minimálna úroveň zdaňovania EÚ v prípade používania na nepodnikateľské účely je 1 EUR/MWh. 
               
               
                  
                     (5)
                  
                        Zdroj: Eurostat – údaje o cenách za druhý polrok 2016. Ide o údaje za využívanie domácimi spotrebiteľmi na iné ako priemyselné účely s ročnou spotrebou menej ako 1 MWh až po domácich spotrebiteľov s ročnou spotrebou viac ako 15 MWh. 
               
               
                  
                     (6)
                  
                        Nariadenie Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014, s. 1 – 78).
               
               
                  
                     (7)
                  
                        Ú. v. EÚ L 283, 31.10.2003, s. 51.
               
               
                  
                     (8)
                  
                        Ú. v. EÚ L 26, 28.1.2012, s. 33.
               
            
      
    ---documentbreak--- 
      
         
               EURÓPSKA KOMISIA
            V Bruseli1. 12. 2017
            COM(2017) 724 final
            PRÍLOHA
            k
            návrhu vykonávacieho rozhodnutia Rady,
            ktorým sa Švédsku povoľuje uplatňovať znížené sadzby spotrebnej dane z elektriny spotrebúvanej domácnosťami a podnikmi v sektore služieb nachádzajúcimi sa v určitých oblastiach na severe Švédska v súlade s článkom 19 smernice 2003/96/ES
            
               
         
         
            
               PRÍLOHA
            
            
            
                     
                        Regióny
                     
                  
                  
                     
                        Obce
                     
                  
               
                     
                        Norrbottens län 
                     
                  
                  
                     
                        všetky obce
                     
                  
               
                     
                        Västerbottens län
                     
                  
                  
                     
                        všetky obce
                     
                  
               
                     
                        Jämtlands län
                     
                  
                  
                     
                        všetky obce
                     
                  
               
                     
                        Västernorrlands län
                     
                  
                  
                     
                        Sollefteå, Ånge, Örnsköldsvik 
                     
                  
               
                     
                        Gävleborgs län
                     
                  
                  
                     
                        Ljusdal 
                     
                  
               
                     
                        Dalarnas län
                     
                  
                  
                     
                        Malung, Mora, Orsa, Älvdalen
                     
                  
               
                     
                        Värmlands län
                     
                  
                  
                     
                        Torsby